als_Latn dik_Latn sag_Latn
Spanja ka shënuar fitore të lehtë me rezultat 2:0 ndaj Francës, për të siguruar kështu kualifikimin në gjysmëfinale ndaj shtetit fqinj të saj, Portugalisë.
Sfida filloi e baraspeshuar, me strategët që bënë ndryshimet e tyre të mëdha për këtë ndeshje të madhe.
Tores nuk e filloi fare takimin, ashtu sikurse Nasri dhe Mexes në anën tjetër.
Ndeshja filloi shumë e baraspeshuar, me Spanjën që e dominoi atë në posedim. E varfër nga aksionet, sfida ndryshoi kur një pasim të mirë të Iniestas e shfrytëzoi Jordi Alba, që la në tokë Debuchyn për të harkuar për Xabi Alonson, i cili me kokë shënoi bukur për 1-0 (19’).
Spanjollët vazhduan me dominimin, por pa raste konkrete, teksa nga ana tjetër gjithë ajo që bënë francezët ishte një goditje e rrezikshme nga Cabaye nga gjuajtja e lirë standarde. Me këtë rezultat u mbyll dhe pjesa e parë.
Fraksioni i dytë vazhdim i pjesës së parë. Një lojë monotone filloi të shoqëronte të pranishmit, teksa Spanja bezdiste jo vetëm ata, por të gjithë dashamirët e futbollit.
Franca nuk ishte kërkah as në këtë periudhë dhe as që tentoi, pasi Spanja ishte e pa përballueshme. Gjithë ajo që bënë francezët, pos zëvëndësimeve, ishte një goditje me kokë nga Debuchy, që përfundoi mbi portën e Casillasit.
Një penalti në fund u akordua për Spanjën, të cilën e konkretizoi Xabi Alonso (90’) për 2-0 dhe rezultatin përfundimtar të këtij takimi.
Kështu në gjysmëfinale Spanja do të duhet ta ndryshojë lojën e saj monotone, por tejet efektive, pasi do të ketë punë me Portugalinë e Cristiano Ronaldos, që deri tani, ka shkelur pothuajse çdo kundërshtar.
_______________________________________________________________
Spanja (4-3-3): Casillas; Arbeloa, Ramos, Pique, Alba; Busquets, Xabi Alonso, Xavi; Iniesta, Silva, Fabregas
Franca (4-4-1-1): Lloris; Reveillere, Rami, Koscielny, Clichy; Debuchy, M’Vila, Cabaye, Malouda; Ribery; Benzema
Publikoni komentin tuaj!VEREJTJE: Te nderuar komentues! Duke mos dashur te cenojme opinionet tuaja, lutemi qe ato te mos permbajne fyerje dhe ofendime personale dhe te kene lidhje me shkrimin, apo temen per te cilen komentohet. Ne te kundert, nuk do te publikohen. Ju falenderojme qe na ndiqni dhe ju ftojme te vazhdoni te jeni pjese e Zemra.Org.!
Komenti juaj:
You must be logged in to post a comment.
als_Latn als_Latn als_Latn als_Latn als_Latn als_Latn als_Latn als_Latn als_Latn unk glg_Latn vec_Latn als_Latn als_Latn eng_Latn